Title: Kartografija ljubavi
Description: „Putujući, godinama sam neobavezno tragala, otkrivala, dokoličarila, uživala i igrala se riječima u mnogim prostorima, izgovarajući ili prešućujući o čemu sam razmišljala, kad mi se oči širom otvore, a tijelom prošeta ugodna toplina. O tim trenutcima i tim mjestima često sam razmišljala, ne znajući kako ih uvezati u priču. Nametnula mi se ideja pisanja o njima iz pozicija koje ponajbolje poznajem, kao čitateljica i kao putnica. Čitanje i putovanje kriju u sebi ono što volim – izazov otkrivanja novoga. 

Pisci podunavskih zemalja Njemačke, Austrije, Slovačke, Mađarske, Hrvatske, Srbije, Bugarske, Rumunjske, Ukrajine i Moldavije okupljeni su oko univerzalne kategorije, emocije, a tok Dunava odredio je koje se figure ljubavnog diskursa mogu prepoznati u nekom od njegovih pet oblika, od izvora do ušća. Uvezuje ih glazba Franza Liszta. 

Namjera ove intimne esejističke razigranosti bila je pronaći kulturološku kartu ljubavi po kojoj će čitatelji lutati, tumarati, u kojoj će se gubiti i prepoznavati sebe u njoj.“ 

Helena Sablić Tomić
Subjects: kulturološka karta ljubavi, putovanje, čitanje
Places: Dunav
Time periods: 21. stoljeće